钦定古今图书集成/明伦汇编/官常典/第603卷 > 黄昭
## 钦定古今图书集成/明伦汇编/官常典/第603卷 > 黄昭

按《江阴县志》：“昭字明甫，中弘治乙卯南都乡试第二。
明年成进士，授刑部主事，改职方，以才望为大司马
东山刘某所器重。雅意釐剔冒滥诸弊，违法干请，概
谢绝之。正德初，逆瑾擅权，逾抗节贞守，瑾怒，一日敕
下罢之。瑾诛，起广东按察司佥事，晋福建按察司副
使，理屯盐戎务，俱疏剔宿蠹，披呈隐匿。黄田山寇啸”
聚，有司莫能制。闻昭往擒，相率散去。闽城门卒叶元
保倡乱，昭行间谍，擒首恶难遂平。方考绩，闻母讣，即
日冒雨跣行，哀感行路。生平扶植人伦，善奖后进，未
尝言人过。工吟咏，尤长古文。昭与贡安甫、史良佐同
在正德党籍，朝绅赠诗，有“三虎殿前声正烈，一龙天
上胆尤寒”之句云。